gl gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl en ca pt gl gl gl en pt gl es
Camiño Natural Ruta do Cantábrico – Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
Camiño Natural Ruta do Cantábrico
Esta senda, que se pode realizar a pé ou en bicicleta, pertence á Rede de Camiños Naturais do Ministerio de Agricultura, Pesca e Alimentación.  Percorre máis de 150Km distribuídos en 7 etapas ao longo do litoral das provincias de Lugo e A Coruña.
Barreiros forma parte da segunda etapa que comeza no Monumento Natural Praia de As Catedrais (Ribadeo) e remata no porto da veciña localidade de Foz cun total de 21Km de percorrido.
Na maior parte do seu trazado, ao longo do litoral barreirense, aproveita o paseo marítimo que enlaza a praia de Arealonga coa de Altar (8,5Km). Neste treito, o viaxeiro irá deixando atrás multitude de fermosas e inmensas praias ata chegar á desembocadura do río Masma que forma a ría de Foz-Masma. A partir de aquí, a senda continúa pola beira da ría facendo uso pistas asfaltadas ou camiños ata adentrarse no municipio de Foz.
Neste tramo o sendeirista poderá gozar da beleza e riqueza ambiental de dous espazos naturais protexidos incluídos dentro da Rede Natura 2000 que enmarcan o litoral de Barreiros: a Zona de Especial Conservación (ZEC) As Catedrais, que se estende ata a praia de Lóngara; e a Zona de Especial Protección para as Aves (ZEPA) e Zona de Especial Conservación (ZEC) Ría de Foz – Masma que conforma o límite entre os concellos de Barreiros e Foz.
Acceso a información completa desta ruta
Distancias tramo de Barreiros:
Total: 14Km (praia de Arealonga – ponte da Espiñeira)
Paseo marítimo: 8,5Km (praia de Arealonga – praia de Altar)
Tramo ría: 5,5Km (praia de Altar – ponte da Espiñeira)
Centro Sociocultural, Rúa Vila, 78 bis.
De luns a venres de 10:00h a 13:30h.